в споразумения по заемане и обратно изкупуване на ценни книжа, с падеж след референтната дата на отчитане представляват повече от 5 % от общите инвестиции, отчетени в C0010/R0070 и C0010/R0220 от образец S.02.01.
 Отчитат се всички балансови и задбалансови договори. Информацията включва всички договори през отчетния период, независимо дали са открити или закрити към отчетната дата. За договори, които често биват предоговаряни и по същество представляват една и съща трансакция, се отчита само откритите позиции.
 Като споразумение за обратно изкупуване (репо сделка) се определя продажбата на ценни книжа, обвързана със споразумение продавачът да изкупи обратно ценните книжа на по-късна дата. Като заемане на ценни книжа се определя заемането на ценни книжа, от една страна на друга, при което заемополучателят предоставя на заемодателя обезпечение.
 Позициите се отчитат с тяхната положителна стойност, освен ако в съответните указания не е предвидено друго.
 Категориите активи, посочени в настоящия образец, са определени в приложение IV — Категории активи, към настоящия регламент, а позоваванията на идентификационните (CIC) кодове се отнасят до приложение VI — таблица CIC, към на настоящия регламент.
 Всеки договор за обратно изкупуване и заемане на ценни книжа се отчитат в толкова реда, колкото са необходими за предоставяне на изискваната информация. Ако с единия от вариантите може да бъде представена само част от отчитания инструмент по дадена позиция, а за останалата част трябва да бъде използван друг вариант, тогава договорът трябва да бъде разделен на съставни части, освен ако в указанията не е предвидено друго.
 ПОЗИЦИЯ
 УКАЗАНИЯ
 C0040
 Портфейл
 Разграничение между животозастраховане, общо застраховане, средства на акционери, общи (без разделение) и обособени фондове. Използва се една от възможностите от следния изчерпателен списък:
 1 — Животозастраховане
 2 — Общо застраховане
 3 — Обособени фондове
 4 — Други вътрешни фондове
 5 — Средства на акционери
 6 — Общи
 Разделението не е задължително, с изключение на определянето на обособените фондове, но трябва да бъде направено, ако предприятието го е приложило вътрешно. Когато предприятието не прилага разделение, трябва да се използва категория „общи“.
 Тази позиция не се отчита за задбалансови активи.
 C0050
 Номер на фонда
 Приложим за активи, държани в обособени фондове или други вътрешни фондове (определени в съответствие с националните пазари).
 Номер, който се определя от предприятието, съответстващ на уникалния номер, присъден на всеки фонд. Този номер трябва да се прилага последователно във времето и се използва за идентифициране на обособените фондове в другите образци. Не трябва да бъде използван повторно за друг фонд.
 C0060
 Категория активи
 Посочва се категорията на базовия актив, предоставен/получен в заем като част от споразумение за предоставяне или получаване в заем на ценни книжа.
 Използват се категориите, определени в приложение IV — Категории активи, към настоящия регламент.
 C0070
 Наименование на контрагента
 Наименование на контрагента по договора.
 Тази позиция съответства на наименованието на субекта в базата данни на LEI, ако има такова. При липса на такова съответства на юридическото наименование.
 C0080
 Код на контрагента
 Идентификационен код на контрагента, като се използва Идентификационният код на правния субект (LEI), ако има такъв.
 Ако не е налично, тази позиция не се отчита.
 C0090
 Вид код на